**APSTIPRINĀTS**

 ar Ludzas novada pašvaldības domes

2024.gada 27.marta sēdes

 lēmumu Nr.130 (protokols Nr.4, 56.§)

**Rūpnieciskās zvejas tiesību nomas atklātās izsoles nolikums par 5 zušu murdu (sētas garumu līdz 30 m) zvejas rīku limitiem Nr.6 zvejai Ludzas novada Cirmas pagasta Cirmas ezerā**

1. **Vispārīgie noteikumi**
2. Nolikums nosaka kārtību, kādā izsludināma un rīkojama atklāta mutiska brīvo (neiedalīto) rūpnieciskās zvejas rīku limitu - 5 zušu murdu (sētas garumu līdz 30 m) zvejai Ludzas novada Cirmas pagasta Cirmas ezerā (turpmāk Nolikums), izsole rūpnieciskās zvejas tiesību nomas iespēju realizēšanai uz 5 gadiem.
3. Izsole tiek rīkota, pamatojoties uz Zvejniecības likuma 11.panta sesto un septīto daļu un Ministru kabineta 2009.gada 11.augusta noteikumu Nr.918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” X. nodaļā noteikto kārtību.
4. Informācijas publicēšanas kārtība: sludinājums par izsoli publicējams pašvaldības mājaslapā internetvietnē: [www.ludzasnovads.lv](http://www.ludzasnovads.lv).
5. Aizliegts izsolē nopirkto zvejas tiesību, tālākpārdošana vai nodošana trešajām personām.
6. **Izsoles priekšmets**
7. Ludzas novada pašvaldība izsola rūpnieciskās zvejas rīku limitus zvejas tiesību nomai komerciālajai zvejai sākot ar 2024.gadu 5 zušu murdu (sētas garumu līdz 30 m) zvejas rīku limitus uz 5 gadiem par visaugstāko piedāvāto cenu.
8. **Izsoles rīkotājs, norises laiks un vieta**
9. Atklāto izsoli organizē Ludzas novada domes izveidota rūpnieciskās zvejas nomas izsoles komisija 5 (piecu) cilvēku sastāvā.
10. Izsoles norises laiks un vieta: **2024.gada 19.aprīlī plkst.15:00**, Ludzas novada pašvaldībā: Raiņa ielā 16 (3.stāvs, mazā zāle), Ludzā, Ludzas novadā, LV-5701.
11. Izsoles rīkotāja adrese: Raiņa iela 16, Ludza, Ludzas novads, LV-5701.
12. Izsoles rīkotāja reģistrācijas Nr. 90000017453.
13. **Izsoles komisijas tiesības un pienākumi**
14. Izsoles komisijas tiesības:
	1. pieprasīt papildus informāciju no pretendentiem, kas piedalās izsolē;
	2. pieaicināt komisijas darbā speciālistus vai ekspertus ar padomdevēja tiesībām;
	3. veikt citas darbības, kas paredzētas Nolikumā.
15. Izsoles komisijas pienākumi:
	1. sniegt informāciju par izsoles kārtību, vietu un laiku;
	2. nodrošināt paziņojuma par izsoles vietu un laiku izvietošanu Ludzas novada pašvaldībā: Informācijas stendos, Raiņa ielā 16, Ludzā, Ludzas novadā, LV-5701 un Ludzas novada pašvaldības mājas lapā [www.ludzasnovads.lv](http://www.ludzasnovads.lv)
	3. organizēt un protokolēt izsoles norisi;
	4. veikt izsoles dalībnieku reģistrāciju;
	5. nodrošināt pretendentiem iespēju iepazīties ar izsoles Nolikumu;
	6. rīkot izsoli, ievērojot Nolikuma noteikumus;
	7. Pēc izsoles iesniegt izsoles protokolus Ludzas novada domei apstiprināšanai.
16. **Izsoles pretendenti, to tiesības un pienākumi**
17. Izsolē var piedalīties komercsabiedrība, vai individuālais komersants un ir saistīts ar komerciālo zveju.
18. Ludzas novada domē iesniedza komerciālās rūpnieciskās zvejas tiesību nomas iesniegumu.
19. Pretendentiem ir pienākums iepazīties ar Nolikumu un ar parakstu apliecināt, ka ir iepazinies ar tajā noteiktajiem izsoles noteikumiem.
20. Pretendenta pienākums ir ievērot izsoles Nolikuma prasības.
21. **Izsoles pretendentu reģistrācija un izvērtēšana**
22. Piesakoties izsolei, pretendentam jāiesniedz šādi dokumenti:
	1. Juridiskas personas pieteikumus. Pieteikumā pretendents norāda, uz kurām izsoles pozīcijām viņš piedalīsies izsolē.
23. Pretendenti un to pārstāvji reģistrējas komisijas sagatavotā reģistrācijas un dalībnieku sarakstā, kur norāda pretendenta nosaukumu, reģistrācijas numuru, pārstāvja vārdu, uzvārdu un personas kodu, kā arī personai jāuzrāda personu apliecinošs dokuments.
24. Dalībnieku reģistrācija tiek uzsākta pēc oficiālā paziņojuma pašvaldības tīmekļvietnē: [www.ludzasnovads.lv](http://www.ludzasnovads.lv) līdz 2024.gada 18.aprīļa plkst.12.00.
25. Līdz izsoles sākumam komisija izvērtē pretendentu atbilstību šī nolikuma prasībām.
26. Izsolē nedrīkst piedalīties pretendenti, kuri neatbilst šī nolikuma 12.punkta nosacījumiem.
27. Pretendenti, kuri atbilst šī nolikuma prasībām, tiek atzīti par izsoles dalībniekiem un tiem atļauts piedalīties izsolē.
28. Dalības maksa :
	1. Dalības maksa ir 25,00 EUR, kas jāieskaita Ludzas novada pašvaldības kontā:

Konta Nr. LV91PARX0002240270003

Kods PARXLV22

A/S Citadele banka

līdz 18.04.2024. Dalības maksa tiek uzskatīta par iesniegtu, ja attiecīgā naudas summa ir pārskaitīta uz norādīto Domes norēķinu kontu, ko apliecina attiecīgais maksājuma uzdevums. Maksājuma uzdevums jāiesniedz pirms izsoles.

* 1. Dalības maksa netiek atmaksāta.
1. **Izsoles kārtība**
2. Izsole notiek, ja ir ieradies vismaz viens izsoles dalībnieks, kurš reģistrēts Nolikumā noteiktajā kārtībā.
3. Izsoles objekta katras pozīcijas nosacītā sākumcena ir EUR 71,15 (septiņdesmit viens eiro un 15 centi). Pirmais solis EUR 8,85 (astoņi eiro un 85 centi), katra nākamā pozīcijā notiek ar augšupejošu soli EUR 50,00 (piecdesmit eiro un 00 centi).
4. Izsoles komisijas priekšsēdētājs vada izsoli. Atklājot izsoli, viņš paziņo par izsolāmā rūpnieciskās zvejas sākumcenu un solīšanas uzsākšanu.
5. Zvejas rīku limits tiek izsolīts sākot no sākumcenas. Tiesības noslēgt rūpnieciskās zvejas tiesību nomas līgumu iegūst augstākās cenas nosolītājs.
6. Solīšanas gaitā dalībnieks paceļ savu reģistrācijas kārtas numuru, un izsoles vadītājs nosauc solītāja numuru un piedāvāto cenu. Izsoles vadītājs trīs reizes atkārto pēdējo nosaukto cenu un, ja neviens no dalībniekiem augstāku cenu nepiedāvā pēdējo solīto cenu fiksē ar piesitienu pie galda. Pēc piesitiena zvejas rīka limits tiek uzskatīts par nosolītu.
7. Izsoles dalībnieks, kas piedāvājis visaugstāko cenu, ar parakstu apliecina protokolā norādītās cenas atbilstību nosolītajai cenai. Izsoles dalībnieks, kurš rūpnieciskās zvejas rīku limitu nosolījis, bet neparakstās protokolā, tādējādi ir atteicies no nosolītā nosolīšanas. Šādā gadījumā izsolītais zvejas rīku limits tiek piedāvāts nākošās augstākās maksas nosolītājam.
8. Izsoles protokolā jānorāda šādas ziņas par katru pozīciju:
	1. izsoles vieta un laiks;
	2. izsoles sākumcena;
	3. izsoles dalībnieku skaits;
	4. izsolē piedāvātā augstākā cena;
	5. ziņas par izsoles dalībnieku, kurš par izsoles priekšmetu nosolījis augstāko cenu;
	6. ziņas par dalībnieku, kurš solījis nākošo augstāko maksu un viņa piedāvāto cenu pozīcijā.
9. Izsoles vadītājs par izsoles norises un noteikumu neievērošanu vai kārtības traucēšanu, izsoles dalībniekam var izteikt brīdinājumu. Atkārtota šāda pārkāpuma gadījumā, izsoles vadītājam ir tiesības izraidīt šo pārkāpumu izdarījušo izsoles dalībnieku no telpas, kurā notiek izsole un viņam nav tiesību turpināt piedalīties izsolē.
10. **Samaksas noteikumi**
11. Par nosolītajiem zvejas rīku limitiem jānorēķinās piecu darba dienu laikā pēc zvejas nomas tiesību līguma parakstīšanas iemaksājot naudu Ludzas novada pašvaldības kontā:

Konta Nr. LV91PARX0002240270003

Kods PARXLV22

A/S Citadele banka

un vienlaicīgi paraksta protokolu.

1. Ja izsoles dalībnieks Nolikumā norādītajā termiņā nav nokārtojis maksājumus par nosolīto zvejas rīku limitu, viņš zaudē tiesības uz to. Šajā gadījumā šis rūpnieciskās zvejas rīku limits tiek piedāvāts nākošās augstākās maksas solītājam.
2. **Izsoles protokola un rezultātu apstiprināšanas kārtība, līguma slēgšana**
3. Ludzas novada dome izsoles protokolu un izsoles rezultātus apstiprina kārtējā domes sēdē.
4. Rūpnieciskās zvejas rīka limita nosolītājs 5 (piecu) darba dienu laikā pēc izsoles rezultātu apstiprināšanas paraksta rūpnieciskās zvejas tiesību nomas līgumu. Zvejas nomas līgums tiek sagatavots atbilstoši spēkā esošo regulējošo LR normatīvo aktu prasībām.
5. Izsole atzīstama par nenotikušu, ja:
	1. noteiktajā termiņā nav reģistrējies vai uz izsoli nav ieradies neviens izsoles dalībnieks;
	2. izsoles dalībnieki nav pārsolījuši neviena izsolāmo zvejas rīka limita sākumcenu;
	3. vienīgais izsoles dalībnieks, kurš ieguvis tiesības noslēgt rūpnieciskās zvejas tiesību nomas līgumu, neveic samaksu par nosolīto zvejas rīku limitu vai atsakās no zvejas tiesību nomas līguma noslēgšanas.
6. Lēmumu par izsoles atzīšanu par nenotikušu pieņem Ludzas novada dome kārtējā domes sēdē, par ko paziņo izsoles dalībniekiem.

Ludzas novada pašvaldības domes priekšsēdētājs E.Mekšs

 1.pielikums

Rūpnieciskās zvejas tiesību nomas atklātās izsoles nolikums

par 5 zušu murdu (sētas garumu līdz 30 m) zvejas rīku limitiem

Nr.6 zvejai Ludzas novada Cirmas pagasta Cirmas ezerā

**PIETEIKUMS**

**Rūpnieciskās zvejas tiesību noma Nr. 6– ar zušu murdu**

**Cirmas ezerā**

Juridiska persona:

|  |  |
| --- | --- |
| Nosaukums : |  |
| Reģistrācijas Nr.: |  |
| Juridiskā adrese |  |
| Pilnvarotā persona |  |
| Amats |  |
| Tālrunis |  |
| e-pasts |  |

**Apliecinu, ka esmu iepazinies ar izsoles nolikumu un lūdzu reģistrēt mani kā**

**izsoles dalībnieku.**

2024.gada \_\_.\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vārds, uzvārds paraksts, atšifrējums)

 2.pielikums

Rūpnieciskās zvejas tiesību nomas atklātās izsoles nolikums

par 5 zušu murdu (sētas garumu līdz 30 m) zvejas rīku limitiem

Nr.6 zvejai Ludzas novada Cirmas pagasta Cirmas ezerā

**Reģistrācijas apliecība Nr. \_\_**

|  |  |
| --- | --- |
| Nosaukums : |  |
| Reģistrācijas Nr.: |  |
| Juridiskā adrese |  |
| Tālrunis |  |
| e-pasts |  |

|  |  |
| --- | --- |
|  |  |

Apliecība izdota 2024.gada \_\_\_. \_\_\_\_\_\_\_\_\_\_\_\_\_\_\_

Reģistratora vārds, uzvārds : Komisijas loceklis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vārds, uzvārds paraksts, atšifrējums)